D มั่นใจปี 65 รายได้ทันตกรรมโตกว่า 30% รับลูกค้า “คลินิกสไมล์ซิกเนเจอร์” ทะลัก
D มั่นใจปี 65 รายได้ทันตกรรมโตกว่า 30% รับลูกค้าเข้าใช้บริการ “คลินิกสไมล์ซิกเนเจอร์” ทั้ง 9 สาขาอย่างหนาแน่น หลังสถานการณ์โควิด-19 เริ่มดีขึ้น ย้ำให้บริการอย่างปลอดภัยจากการติดเชื้อ
D มั่นใจปี 65 รายได้ทันตกรรมโตกว่า 30% รับลูกค้าเข้าใช้บริการ “คลินิกสไมล์ซิกเนเจอร์” หนาแน่น หลังสถานการณ์โควิด-19 เริ่มดีขึ้น
22 มี.ค. 2565

ทพ.พรศักดิ์ ตันตาปกุล ประธานเจ้าหน้าที่บริหาร บริษัท เดนทัลคอร์ปอเรชั่น จำกัด (มหาชน) หรือ D เปิดเผยว่า ตั้งแต่ต้นปีที่ผ่านมา  งานในส่วนของคลินิกทันตกรรมสไมล์ ซิกเนเจอร์ ทั้ง 9 สาขา  มีการเติบโตอย่างต่อเนื่อง จากการที่ลูกค้าได้เข้ามารับบริการในสัดส่วนที่เพิ่มขึ้น เมื่อเทียบกับในปีก่อน  โดยบริษัทคาดว่าในปีนี้งานด้านคลินิกทันตกรรมสไมล์ซิกเนเจอร์จะเติบโตกว่าปี 2564 ถึง 30%จากปีที่ผ่านมามีรายได้จากส่วนดังกล่าว 125 ล้านบาท
อย่างไรก็ตาม การที่คลินิกทันตกรรมสไมล์ ซิกเนเจอร์มีลูกค้าเข้ารับบริการเพิ่มมากขึ้น  เนื่องจากมาตรการต่างๆ จากสถานการณ์โควิด – 19 ได้คลี่คลายไปในทิศทางที่ดีขึ้น ทั้งการเข้าถึงวัคซีน  การปรับตัวให้เข้ากับสถานการณ์  รวมทั้งที่ผ่านมามีผู้ต้องการใช้บริการด้านทันตกรรมเป็นจำนวนมาก แต่จากสถานการณ์โรคระบาด ทำให้มีการจำกัดการเข้าถึงของการใช้บริการ
“คลินิกทันตกรรมสไมล์ ซิกเนเจอร์ เป็นกลุ่มธุรกิจในเครือบริษัท เดนทัล คอร์ปอเรชั่น ที่ให้ บริการทางทันตกรรมที่ใหญ่ที่สุดในประเทศไทย มีทั้งหมด 9 สาขา เปิดให้บริการมานานกว่า 15 ปีเรามีบุคลากรความเชี่ยวชาญให้บริการทางด้านทันตกรรมตกแต่งครบวงจร  เช่น จัดฟันแบบโลหะ จัดฟันแบบใส(Invisalign) รากฟันเทียม วีเนียร์ ครอบฟัน สะพานฟัน ที่ผ่านมา คลินิกสไมล์ ซิกเนเจอร์ได้รับความไว้วางใจจากลูกค้าเป็นอย่างดี ตั้งแต่ต้นปีที่ผ่านมามีผู้เข้ามาใช้บริการหนาแน่นและต่อเนื่อง”  ทพ.พรศักดิ์ กล่าว
อย่างไรก็ดี แม้สถานการณ์โควิด–19 ได้คลี่คลาย แต่บริษัทยังให้ความสำคัญกับมาตรการการรักษาความปลอดภัย การให้บริการลูกค้าของคลินิกทันตกรรมสไมล์ ซิกเนเจอร์ มีมาตรการการรักษาความสะอาด และความปลอดภัยอย่างเข้มงวด ทั้งส่วนของภายในคลินิกทันตกรรม และเครื่องมือ อุปกรณ์ที่ให้บริการ ซึ่งมีระบบการฆ่าเชื้อที่มีมาตรฐาน มีขบวนการตรวจเช็คอยู่ตลอด เพื่อให้บริการได้อย่างปลอดจากการติดเชื้อ และให้ผู้เข้ามารับบริการมีความมั่นใจคลายความกังวล